Rettelse: I en tidligere version af artiklen skrev Fyens Stiftstidende, at der var flere motorcyklister involveret i uheldet. Det er ikke tilfældet.

Et uheld på E20 tvinger trafikken i sneglefart i retning mod Jylland.

Uheldet skete, da en motorcyklist kørte op bag i en bil, da der var dannet kø. Ifølge Fyns Politi har manden kun fået lettere knups. Han er kørt til skadestuen på OUH, hvor han får behandling for sine skader.

Politi og brandfolk spærrede motorvejen af, da der var sket et olieudslip i forbindelse med uheldet.Spærringen er fjernet igen, så trafikken skulle gerne køre normalt. Man skal dog stadig tage højde for, at Pinsen giver flere rejsende på motorvejen.